Jaanus Johanson
Jaanus Johanson (läti keeles Januss Johansons; sündinud 19. aprillil 1956 Riias) on eesti rahvusest Läti näitleja. Johanson lõpetas 1974. aastal Riia 6. Keskkooli. 1978. aastal lõpetas ta Läti Riikliku Konservatooriumi teatriteaduskonna ja on pärast seda töötanud Valmiera Draamateatri näitlejana. 2004. aastast on ta Läti Näitlejate Ühingu esimees. Jaanus Johanson on tõlkinud eesti kirjanike näidendeid läti keelde.